2001 йылдың 26 майында Хәрби көстәр сафына саҡырылып, Данис Баш разведка идаралығының Махсус тәғәйенләнештәге отрядында хеҙмәт итә башлай. Ә 2002 йылдың апрелендә Төньяҡ Кавказ төбәгенә командировкаға ебәрелә. Ул Генераль штабтың төп разведка идаралығына эләгә. Террорға ҡаршы күп операцияларҙа ҡатнаша. Ҡаты яраланып, госпиталдә дауалана. Чечен республикаһындағы хәрби хәрәкәттәрҙә күрһәткән батырлыҡтары өсөн Данис Тимерйән улы ике тапҡыр «Ҡаһарманлыҡ» ордены менән бүләкләнә.